ننګرهار کې د افغانی سرې میاشتې کلینیکونو په تېرو ۱۵ ورځو کې ۶۸۶۰ وګړو ته روغتیایی خدمات وړاندې کړی دی. د افغانی سرې میاشتې د ننګرهار نمایندګۍ اړوند درې ثابتو او یو فرعی کلینیک په تېرو ۱۵ ورځو کې په مرکز جلال آباد ښار، صافی آباد، حصارک او دره نور کې ۶۸۶۰ وګړو ته په وړیا ډول په بېلابېلو برخو کې خدمات وړاندې کړی دی. له پورته یاد رقم څخه ۳۱۴۶ تنه او پی ډی ناروغان کتل شوی، ۳۸۷ مېرمنې د ماشوم له زېږون وړاندې او وروسته کتل شوی، ۱۷۲ تنه ټپیان پانسمان شوی، ۸۳۹ تنه کوچنی ماشومان خوار ځواکۍ معاینات تر سره شوی، چې ۵۱ یې له شدیدې خوار ځواکۍ سره مخ دی، ۱۳۷ تنو ته بېلابېل واکسینونه تطبیق شوی، په دوه کلینیکونو کې ۳ ماشومان په نارمل ډول پیدا شوی او همدارنګه ۲۱۷۶ کسانو ته په یوازې او ټولییز ډول روغتیایی مالومات ور کړل شوی دی. باید وویل شی، چې له پورته یاد رقم څخه ۱۷۲۷ تنه له پنځو کلنو کم عمره ماشومان دی، چې د او پی ډی، واکسین، پانسمان او خوار ځواکۍ په برخه کې له روغتیایی خدمات برخمن شوی دی.